ΚΑΝΟΝΙΣΜΟΣ (ΕΚ) αριθ. 2307/98 ΤΗΣ ΕΠΙΤΡΟΠΗΣ της 26ης Οκτωβρίου 1998 σχετικά με την έκδοση πιστοποιητικών εξαγωγής τροφών για σκύλους και γάτες του κωδικού ΣΟ 2309 10 90 που τυγχάνουν ειδικής μεταχειρίσεως κατά την εισαγωγή στην Ελβετία

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας,

τον κανονισμό (ΕΟΚ) αριθ. 2931/79 του Συμβουλίου, της 20ής Δεκεμβρίου 1979, περί χορηγήσεως ενισχύσεως κατά την εξαγωγή γεωργικών προϊόντων τα οποία δύνανται να τύχουν ειδικής μεταχειρήσεως κατά την εισαγωγή σε τρίτη χώρα (1), και ιδίως το άρθρο 1 παράγραφος 2,

Εκτιμώντας:

ότι στο πλαίσιο των διαβουλεύσεων με την Ελβετία για την εφαρμογή των αποτελεσμάτων του Γύρου της Ουρουγουάης, συμφωνήθηκε να τεθεί σε εφαρμογή ένα σύνολο μέτρων που προβλέπουν, μεταξύ άλλων, την εισαγωγή στην Ελβετία με μηδενικό δασμό ετήσιας ποσόστωσης 6 000 τόνων τροφών για σκύλους και γάτες που υπάγονται στον κωδικό ΣΟ 2309 10 κοινοτικής προέλευσης, συμπεριλαμβανομένου του κωδικού ΣΟ 2309 10 90 7 ότι οι ελβετικές αρχές αναλαμβάνουν τη διαχείριση της ποσόστωσης 7

ότι η εξαγωγή τροφών για σκύλους και γάτες του κωδικού ΣΟ 2309 10 90 στο πλαίσιο του κανονισμού (ΕΟΚ) αριθ. 827/68 του Συμβουλίου (2), όπως τροποποιήθηκε τελευταία από τον κανονισμό (ΕΚ) αριθ. 195/96 (3), δεν υπόκειται στην προσκόμιση ενός πιστοποιητικού εξαγωγής 7

ότι προκειμένου να διασφαλιστεί η κοινοτική προέλευση των προϊόντων, πρέπει να γίνουν υποχρεωτικά τα πιστοποιητικά εξαγωγής για τις εξαγωγές των τροφών για σκύλους και γάτες που τυγχάνουν του ειδικού καθεστώτος κατά την εισαγωγή στην Ελβετία 7 ότι η έκδοση των πιστοποιητικών πρέπει να υπόκειται στην υποβολή από τον εξαγωγέα δήλωσης που βεβαιώνει την κοινοτική καταγωγή του προϊόντος 7

ότι τα πιστοποιητικά που προβλέπονται από τον παρόντα κανονισμό δεν έχουν ως στόχο να επιτρέψουν την εξαγωγή, αλλά απλώς να αποδείξουν την κοινοτική καταγωγή των εξαγόμενων προϊόντων 7 ότι, κατά συνέπεια, δεν ενδείκνυται να προβλεφθεί εγγύηση που να διασφαλίζει την εκτέλεση υποχρέωσης εξαγωγής 7

ότι οι διατάξεις του παρόντος κανονισμού είναι είτε συμπληρωματικές είτε διατάξεις παρεκκλίσεως από τις διάτάξεις του κανονισμού (ΕΟΚ) αριθ. 3719/88 της Επιτροπής (4), όπως τροποποιήθηκε τελευταία από τον κανονισμό (ΕΚ) αριθ. 1044/98 (5) 7

ότι τα μέτρα που προβλέπονται στον παρόντα κανονισμό είναι σύμφωνα με τη γνώμη όλων των σχετικών επιτροπών διαχείρισης,

ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:

Άρθρο 1

Ο παρών κανονισμός καθορίζει τους ειδικούς όρους για τις εξαγωγές προς την Ελβετία τροφών για σκύλους και γάτες του κωδικού ΣΟ 2309 10 90 κοινοτικής καταγωγής που δύνανται να τύχουν απαλλαγής δασμών κατά την εισαγωγή στην Ελβετία στο πλαίσιο μιας ποσόστωσης 6 000 τόνων ανά έτος για τροφές για σκύλους και γάτες του κωδικού ΣΟ 2309 10.

Άρθρο 2

1. Οι εξαγωγές που αναφέρονται στο άρθρο 1 υπόκεινται στην προσκόμιση ενός πιστοποιητικού εξαγωγής AGREX.

2. Οι αιτήσεις για την έκδοση πιστοποιητικών είναι αποδεκτές μόνο εφόσον ο αιτών:

- δηλώσει, γραπτώς, ότι όλες οι ουσίες που χρησιμοποιούνται στην παρασκευή προϊόντων για τα οποία υποβάλλεται η αίτηση, έχουν ληφθεί εξ ολοκλήρου στην Ευρωπαϊκή Ένωση,

- αναλαμβάνει, γραπτώς, να παράσχει -κατόπιν αιτήσεως των αρμόδιων αρχών- όλα τα συμπληρωματικά δικαιολογητικά που οι εν λόγω αρχές θα κρίνουν αναγκαία για την έκδοση του πιστοποιητικού, καθώς και να αποδεχθεί, ενδεχομένως, οποιοδήποτε έλεγχο από τις εν λόγω αρχές των λογιστικών του βιβλίων καθώς και των συνθηκών παρασκευής των σχετικών προϊόντων.

Στην περίπτωση που δεν παρασκευάζει ο ίδιος ο αιτών τα προϊόντα, υποβάλει προς υποστήριξη της αίτησής του, δήλωση και ανάλογη δέσμευση του παρασκευαστή.

3. Η αίτηση του πιστοποιητικού και το πιστοποιητικό φέρουν, στο τετραγωνίδιο 20, την αναφορά στον παρόντα κανονισμό καθώς και την ένδειξη «το εξαγόμενο προϊόν δεν τυγχάνει επιστροφής».

4. Η έκδοση του πιστοποιητικού δεν συνεπάγεται τη σύσταση εγγύησης.

5. Το πιστοποιητικό εκδίδεται το συντομότερο δυνατόν μετά την υποβολή της αίτησης.

6. Το πιστοποιητικό ισχύει από την ημέρα της έκδοσής του, κατά την έννοια του άρθρου 21 παράγραφος 1 του κανονισμού (ΕΟΚ) αριθ. 3719/88 μέχρι την 31η Δεκεμβρίου που έπεται της ημερομηνίας της έκδοσής του.

7. Κατόπιν αιτήσεως του ενδιαφερομένου, εκδίδεται επικυρωμένο αντίγραφο του πιστοποιητικού.

8. Εφαρμόζονται οι διατάξεις του κανονισμού (ΕΟΚ) αριθ. 3719/88, εκτός αν υπάρχουν αντίθετες διατάξεις στον παρόντα κανονισμό.

Άρθρο 3

Ο παρών κανονισμός αρχίζει να ισχύει την έβδομη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων.

Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.

Βρυξέλλες, 26 Οκτωβρίου 1998.

Για την Επιτροπή

Franz FISCHLER

Μέλος της Επιτροπής

(1) ΕΕ L 334 της 28. 12. 1979, σ. 8.

(2) ΕΕ L 151 της 30. 6. 1968, σ. 16.

(3) ΕΕ L 26 της 2. 2. 1996, σ. 13.

(4) ΕΕ L 331 της 2. 12. 1988, σ. 1.

(5) ΕΕ L 149 της 20. 5. 1998, σ. 11.